ΜΙΑ ΣΕΙΡΑ ΤΟΥ NETFLIX
Η κυρία Τόμσον; Αυτή πρέπει να 'ναι η μικρή Μόλι.
Ο κύριος Τόμσον περιμένει ακόμα να βρει μόνιμη κατοικία;
Ακριβώς.
Είναι εδώ ο συνήγορός σας;
Ήμουν πάντα πολύ εξωστρεφής.
Έχω φίλους για κρασί.
Τη λέσχη βιβλίου.
Την εκκλησία.
Του έλεγα να έρθει, δεν ήθελε.
Της έλεγα ότι δεν τους ξέρω.
Με απασχολεί η δουλειά.
-Είμαι κουρασμένος τα βράδια. -Κάθε βράδυ;
Όλοι έλεγαν "Πού 'ναι ο Άνθονι;"
Υπέθεταν ότι είχαμε προβλήματα γάμου.
Και σύντομα υπήρξαν όντως.
Μέναμε σε ξεχωριστά δωμάτια, τρώγαμε χώρια.
Ναι, γίναμε εντελώς διαφορετικοί άνθρωποι.
Εγερθείτε!
Ζευγάρι ένα.
Υπόθεση υπ' αριθμόν 309 του '96.
Κάρτερ και Κάρτερ.
Και σύντομα χάθηκε η αγάπη. Από μεριάς μου.
Κρίμα, γιατί…
εγώ την αγαπώ ακόμα.
Όχι.
Εγώ όχι πια.
Λυπάμαι.
Η αιτούσα ισχυρίζεται ότι ο γάμος
με τον εναγόμενο έχει διαλυθεί ανεπανόρθωτα.
Θέλει κανείς να διατάξει αποδείξεις
για την επικείμενη απόφαση
ή να καταθέσει σχετικά με το κόστος;
-Όχι, κύριε. -Όχι.
Καλώς, ανακοινώνω την απόφαση διαζυγίου
σύμφωνα με τα αντίστοιχα πιστοποιητικά περιφερειακών δικαστών.
Επόμενοι.
ΑΓΑΠΗΜΕΝΕ ΚΑΡΟΛΕ
ΑΓΑΠΗΜΕΝΗ ΝΤΑΪΑΝΑ
Αγαπημένε Κάρολε.
Αγαπημένη Νταϊάνα.
Σας γράφω για να σας ενημερώσω ότι όλοι πια σκέφτονται το ίδιο.
Ότι η λήξη του γάμου σας δεν είναι μόνο αναπόφευκτη,
αλλά είναι και προτιμητέα.
Όταν δώσατε τους όρκους σας τη μέρα του γάμου σας,
ήταν μια περίσταση που πρόσφερε πολλή χαρά στον κόσμο.
Δεκατέσσερα χρόνια αργότερα, αυτοί οι όρκοι διαλύθηκαν.
Η έγκριση ενός διαζυγίου, πόσο μάλλον η ζήτησή του,
αντιτίθεται σε όλες μου τις πεποιθήσεις
ως συζύγου,
μητέρας, μονάρχη
και Κεφαλής της Εκκλησίας της Αγγλίας.
Αλλά η παρούσα κατάσταση έχει γίνει ανυπόφορη
και προκαλεί πολύ πόνο κι ανησυχία σε ολόκληρη την οικογένεια.
Ιδίως στους γιους σας, Γουίλιαμ και Χάρι.
Ένθερμη επιθυμία μου είναι ότι η γρήγορη συμφωνία σας
θα αποκαταστήσει την αξιοπρέπεια
που δυστυχώς χάθηκε τα τελευταία χρόνια.
Με αγάπη, απ' τη μητέρα.
ΖΕΥΓΑΡΙ 31
Τις μέρες μετά τη συνέντευξη
ένιωθα όλο τον κόσμο στο πλάι μου.
Αλλά μετά άλλαξε το κλίμα.
Άτομα που ήταν στο πλευρό μου στράφηκαν εναντίον μου.
Όπως;
Τι;
Ποιος;
Με εγκατέλειψαν μέλη του προσωπικού.
Ο εκπρόσωπος Τύπου.
Ο γραμματέας μου.
Κι ένας που ήλπιζα ότι θα μ' αγαπούσε.
Ο καρδιοχειρουργός;
Ο δρ Καν;
Σιώπησε ξαφνικά.
Και το γράμμα της βασίλισσας.
Είναι οριστικό.
Και τόσο ψυχρό.
Ο επιτάφιος του γάμου μας μέσα σε λίγες γραμμές.
Όπως η στιγμή
που έρχεται το φέρετρο σε μια κηδεία,
και συνειδητοποιείς ότι είναι αλήθεια.
Το αμάξι μου.
Αυτό είναι το αμάξι μου.
Νταϊάνα!
Ήρθαν να με δουν οι δικηγόροι μου σήμερα
και με ενημέρωσαν για τις απαιτήσεις της.
Καλημέρα.
-Καλώς ήρθατε. -Ευχαριστώ πολύ.
Θέλει να παραμείνει στο Κένσινγκτον,
να κρατήσει το γραφείο στον Άγιο Ιάκωβο.
Θέλει ξεχωριστό προϋπολογισμό γραφείου απ' τον διακανονισμό,
για τον οποίον ζητά 35 εκατομμύρια λίρες.
Θεέ μου. Επιθετικό.
Εξωφρενικό και καθόλου ρεαλιστικό. Αυτό είναι. Περίμενε.
Αυτό πάει στον κήπο της κουζίνας.
Ξέρει ότι δεν μπορώ να πάρω τόσα χρήματα απ' το δουκάτο της Κορνουάλης.
Κι απείλησε
ότι αν αρνηθώ, θα αποσύρει τη συναίνεση του διαζυγίου.
Δηλαδή, θα περάσουν άλλα δύο χρόνια
ώσπου να λυθεί νομίμως ο γάμος.
Ειλικρινά, αν πέσει τόσο χαμηλά, είναι απεγνωσμένη.
Ίσως θεώρησε ότι μετά τη συνέντευξη
θα κινούσε εκείνη τα νήματα.
Μα της γύρισαν όλα μπούμερανγκ.
Ναι.
Τέλος πάντων, εσύ πώς είσαι;
Έφυγαν εκείνοι οι απαίσιοι απ' το σπίτι σου;
Δυστυχώς, όχι.
Καμίλα!
Φαίνεται ότι κατασκήνωσαν εκεί.
Τριγυρνώ σαν εγκληματίας υπό κατ' οίκον περιορισμό.
Μου φέρνει φαγητό η κα Κάμπελ. Ούτε βόλτα τα σκυλιά δεν βγάζω.
Πολιορκούμαι.
Κυριολεκτικά.
Είναι εξωφρενικό που υποφέρεις έτσι.
Μίλησα με μέλος της νομικής ομάδας.
Ανέφερε ένα όνομα που την εντυπωσίασε
στην Επιτροπή Καταγγελιών Τύπου.
Ειδικός στις δημόσιες σχέσεις. Θα σε προστατέψει.
Θα υπερασπιστεί την ιδιωτικότητά σου και τη δημόσια εικόνα σου.
Θα τον συναντήσεις αν το κανονίσει;
Τον δημαγωγό επικοινωνιολόγο;
Η πριγκίπισσα της Ουαλίας προσέλαβε τον Άντονι Τζούλιους
απ' τη Mishcon De Reya.
Ο πρίγκιπας προσέλαβε τη Φιόνα Σάκλετον της Farrer and Co.
Κανείς δεν φημίζεται ούτε προσελήφθη
επειδή υποχωρεί ή διατηρεί τη γαλήνη.
Κι υποψιάζομαι ότι εφόσον κι οι δύο πλευρές
εξακολουθούν να 'ναι σε ένταση μετά τη συνέντευξη,
ίσως αποδειχθεί δύσκολο να παραμείνουν φιλικά τα πράγματα.
Ναι.
Χρειαζόμαστε έναν μεσολαβητή.
Κάποιον που θα εμπιστεύονται αμφότεροι.
Ίσως κάποιον απ' το Μυστικό Συμβούλιο.
Σκέφτηκα τον Λόρδο Καγκελάριο.
Ή τη βαρόνη Τσόκερ.
Ο Ντάγκλας Χερντ θα ήταν εξαίρετος.
Εσείς;
Εγώ;
Κάνατε υπέροχο έργο στη Β. Ιρλανδία.
Είστε σπανιότατος.
Συμπαθής κι άξιος εμπιστοσύνης.
Ξέρω ότι ως πρωθυπουργός είστε πολύ απασχολημένος,
αλλά μπορείτε να το σκεφτείτε;
Να δράσετε εκ μέρους μας;
Ως διαμεσολαβητής;
Μεσάζοντας.
Διαιτητής.
Έμεινα άφωνος.
Να ζητηθεί απ' το αγόρι απ' το Μπρίξτον να μεσολαβήσει σε βασιλικό διαζύγιο.
Απ' την ίδια τη βασίλισσα.
Με διασκέδασε η χρήση της λέξης "διαιτητής".
Ένα ή δύο;
Δύο.
Πάντα πίστευα ότι θα μου πήγαινε ο ρόλος.
Παντού αγχωμένοι παίκτες,
να φωνάζουν τριγύρω,
κι εγώ ο ήρεμος, σιωπηλός, λογικός.
Επιστρέφω στο Χάντινγκντον.
Τα λέμε το διήμερο;
Θα προσπαθήσω.
Θέλουν να σε δουν τα παιδιά.
Όλοι θέλουμε.
Θα εξαρτηθεί απ' τη δουλειά.
Ναι.
Φυσικά.
Σκέφτηκα ότι ήταν άξιος στόχος.
Η ιεραρχία της British Gas παραδέχεται ότι η αναδιάρθρωση
ανάγκασε μόνο φέτος σε 11.000 εθελούσιες εξόδους…
Ζευγάρι 12.
Υπόθεση υπ' αριθμόν 502 του '96.
Λόσον και Λόσον.
Το χειρότερο είναι ότι γυρνάει πάνω που ξημερώνει.
Δουλεύω βάρδιες.
Φορτηγατζής μεγάλων αποστάσεων.
Μέρα κοιμάται, νύχτα δουλεύει.
Τη δουλειά μου κάνω.
Να συντηρώ τη φαμίλια.
Αυτό είναι το σλόγκαν του.
Τι να την κάνεις, αν δεν τη βλέπεις;
Το δικό της σλόγκαν.
Τον ικέτεψα να μειώσει τις βάρδιες. Τρεις αντί για πέντε τη βδομάδα.
Μα δεν μιλάει ποτέ στα αφεντικά του.
Θέλουμε τα χρήματα.
Όταν ήμουν παιδί,
η οικογένεια ήταν το επίκεντρο όλων.
Συγγνώμη.
Ο μπαμπάς μου ήταν πάντα εκεί.
Χάριζε σε όλους γέλιο.
Όλο μιλάς για τον τέλειο πατέρα σου.
Στην οικογένειά μου,
ενίοτε έπρεπε να διαλέξουμε
ανάμεσα στη θέρμανση και το φαγητό.
Δεν ξέρεις πώς είναι να μην έχεις τίποτα.
Το καλύτερο δώρο γενεθλίων για τα παιδιά σου
θα ήταν να περάσετε χρόνο μαζί.
Να είναι με τον μπαμπά τους. Συγγνώμη.
Πρόσφατα…
είπα στον μπαμπά μου
πόσο δύσκολα ήταν.
Και μου είπε να πάω σπίτι…
σε μια κανονική οικογένεια.
Οπότε, θα πάμε στο πατρικό.
Τα κορίτσια θα έχουν παππού, αφού δεν έχουν μπαμπά.
Καλώς, ανακοινώνω την απόφαση διαζυγίου
σύμφωνα με τα αντίστοιχα πιστοποιητικά περιφερειακών δικαστών.
Επόμενοι, παρακαλώ.
Έμαθα ότι είχε κίνηση…
Ανοίγω εγώ.
Άργησα πολύ;
Καθόλου. Έλα μέσα. Άσε εκεί το παλτό σου.
Έχει έρθει;
Ναι, όλα καλά. Σε περιμένει από εδώ.
-Εντάξει; -Ναι.
Μαρκ Μπόλαντ, Καμίλα Πάρκερ Μπόουλς.
-Γεια σας. -Γεια.
Δεν ήξερα πώς να περιμένω έναν επικοινωνιολόγο.
Μεγαλύτερο, ίσως.
Μη σε αποτρέπει η νεότητα. Είναι δυνατός.
-Εδώ πέρα; -Ναι, καθίστε.
Θα κάτσω εκεί.
-Μαρκ. -Ευχαριστώ.
-Θέλεις λίγο τσάι; -Ναι, ευχαριστώ.
Γάλα;
Όχι, σκέτο. Ευχαριστώ.
-Μαρκ; -Ναι. Ευχαριστώ.
Και λίγο γάλα.
Επιτρέψτε μου να ξεκινήσω λέγοντας πόσο σας συμπονούσα
ανέκαθεν, βασικά.
-Μην ανησυχείς, καλά είμαι. -Διαφωνώ.
Πιστεύω ότι τα ΜΜΕ κι η ίδια η χώρα φέρθηκαν άθλια.
Δεν επιζητώ
τον οίκτο, αλλά δεν μου φέρθηκαν ευγενικά.
Μάλλον ξεχνούν ότι η αγάπη μου για τον πρίγκιπα μου στοίχισε τα πάντα.
Τι θα κάνουμε γι' αυτό;
Είναι ξεκάθαρη η επιλογή.
Ή θα εγκαταλείψω τη σχέση μου με τον Κάρολο
και θα ξαναρχίσω τη ζωή μου μακριά απ' τα φώτα ή θα πατήσω πόδι…
-Όχι. -Τι;
-Σου βάζουν δαγκάνα. -Δεν είναι δικό μου.
Είναι του πρίγκιπα της Ουαλίας.
Αναλαμβάνω εγώ.
Αναλαμβάνω!
Με ακούτε;
-Συγγνώμη! -Είναι αυστηροί εδώ πέρα;
Δεν έχω ιδέα. Θα το τακτοποιήσει η Χίλαρι.
Είναι χαρισματική.
Να ο ένστολος.
Είμαι δικηγόρος.
Λέγατε ότι ή θα εγκαταλείψετε τη σχέση σας με τον πρίγκιπα
και θα ξαναρχίσετε τη ζωή σας μακριά απ' τα φώτα ή…
Ή θα πατήσω πόδι και θα το προσπαθήσω.
Ποιο;
Δεν είναι προφανές;
-Δεν θέλω να το πω. -Νομίζω ότι πρέπει.
Επίσημη αποδοχή. Νομιμότητα.
Ως σύζυγός του;
Ναι.
Κι ως εκ τούτου, τελικά…
Ό,τι θα γινόμουν αν ήμουν η σύζυγός του.
Υπάρχει λέξη.
Δεν μπορώ να την πω.
Ποια;
-Τη λέξη από βήτα. -Γιατί;
Γιατί δεν λέγεται.
Γιατί είναι προδοτικό ακόμα και να τη σκέφτεσαι.
Αυτό δεν συζητάμε;
Σ' αυτό το σπίτι στο Ίσλινγκτον, βλέποντας να βάζουν δαγκάνα στο αμάξι του.
Να γίνετε βασίλισσα.
Δεν ήθελα τίποτα απ' αυτά.
Αλλά τι εναλλακτική έχω μετά από τόσο καιρό;
Αν αφήσω…
αυτήν την κατάσταση, αυτήν τη δυσκολία να με μειώσει, να με καταστρέψει…
Όχι, συμφωνώ. Να το προσπαθήσετε.
Και πιστεύω ότι αν παντρευόμασταν,
θα μπορούσα να βοηθήσω.
Θα τον κάνω ευτυχισμένο, που του αξίζει,
και θα κάνω καλύτερο έργο, που αξίζει στη χώρα.
Δεν αντέχω να βλέπω
τον χαμό που προκαλούν αυτοί που προσέλαβε να τον βοηθήσουν.
Συμφωνώ.
Ιδίως σχετικά με το διαζύγιο.
Η καλύτερη βελτίωση
για τη δημόσια εικόνα του
θα ήταν να λύσει το διαζύγιο άμεσα και φιλικά.
Ο κόσμος βαρέθηκε τον Πόλεμο των Ουαλών.
Μέχρι αηδίας.
Στην Νταϊάνα δεν θα έβαζαν ποτέ δαγκάνα, έτσι;
Με ένα βλεφάρισμα κι ένα χαμόγελο,
και θα εξαφανίζονταν όλα.
Γιατί δεν πάτε; Ίσως αλλάξει κάτι.
Με αυτήν την επιδερμίδα, τα άβγαλτα φρύδια και τη φρικτή πιτυρίδα…
Μάλλον δεν το διάβασες.
Το διάβασα. Λυπάμαι.
Θα τα τακτοποιήσω όλα. Το υπόσχομαι.
-Να τα ξαναπούμε τις επόμενες μέρες; -Ναι. Εντάξει.
-Τέλεια. -Πάω να πάρω το αμάξι.
Ναι.
-Χάρηκα για τη γνωριμία. -Κι εγώ.
Να τη, έρχεται. Σας το είπα, δεν θα αργούσε.
Γεια σας.
-Χίλια συγγνώμη. -Δεν πειράζει.
Αν φύγω τώρα,
υπάρχει περίπτωση να τη σκαπουλάρω;
-Εντάξει, κυρία μου. -Ευχαριστώ. Πολύ ευγενικό. Συγγνώμη.
Ας το θεωρήσουμε λήξαν.
Τον συμπάθησα.
-Κι εσύ θα τον συμπαθήσεις. -Ποιον;
Τον επικοινωνιολόγο.
Να τον γνωρίσεις.
Γιατί;
Για ένα επικοινωνιολογικό τσεκ απ.
Θεέ μου, με κάνεις να γελώ.
Κι όχι μόνο.
Οι δύο ακρογωνιαίοι λίθοι κάθε επιτυχημένης σχέσης.
Σε κάνει ο σύντροφος να γελάς;
Και σε κάνει να…
Τι;
Δεν ξέρεις αν ακούνε.
Σωστά.
Μην ξανακάνουμε το ίδιο λάθος.
Όχι.
Δεν το θέλουμε.
Καληνύχτα.
Έκανα αρκετά δοκιμαστικά με τις Δυτικές Ινδίες,
με παίκτες που είναι μακράν οι καλύτεροι στον κόσμο.
Συνήθως σκοράραμε μία φορά,
ενώ εκείνοι μας διέλυαν.
Έγινα αμυντικός…
Ξέρω ότι σας ζητήθηκε να βοηθήσετε
να λυθεί πολιτισμένα το διαζύγιο,
αλλά πώς περιμένει κανείς να φερθώ πολιτισμένα
όταν η δική της πλευρά δήλωσε ανοιχτά πόλεμο;
Ίσως η πριγκίπισσα, ζητώντας ένα τόσο μεγάλο ποσό,
προσπαθεί να διασφαλίσει τη μελλοντική ανεξαρτησία της.
Αντί να εξελιχθεί η κατάσταση έτσι
ώστε να σας είναι υπόχρεη για μεγαλύτερο διάστημα.
Κατά κάποιον τρόπο,
η απόπειρα να αποφύγει έναν διακανονισμό αορίστου χρόνου
μπορεί να απελευθερώνει και τους δύο.
Αυτό δείχνει δική σας γενναιοδωρία πνεύματος,
όχι της Νταϊάνα.
Μια αρχική πρόταση τέτοιου μεγέθους έχει σκοπό την καταστροφή μου.
Που συνάδει καθ' όλα με την επιθυμία της να με καταστρέψει.
Σας ενθαρρύνω να είστε πιο ευέλικτος
στη σκέψη σας προς την πριγκίπισσα και τα πιθανά κίνητρά της.
Όταν γίνει εκείνη ευέλικτη, θα γίνω κι εγώ.
Μη μου μιλάτε για ευελιξία. Είναι ο πιο άκαμπτος που ξέρω.
Κοιτάξτε, μετά από μια μακροσκελή και παραγωγική, νομίζω, συζήτηση,
επιβεβαιώνω ότι η Υψηλότητά του
διατίθεται να συζητήσει μια ακαταφρόνητη αποζημίωση
υπό έναν μόνο όρο.
Ότι δεν θα ξαναμιλήσετε ποτέ δημοσίως
για τον γάμο ή τη μοναρχία
με τρόπο που μπορεί να θεωρηθεί επιβλαβής.
Αν είναι να μου κλείσει το στόμα με χρυσό,
το ποσό πρέπει να έχει οκτώ ψηφία και να ξεκινά με το τρία.
Σε κάθε διαπραγμάτευση,
καλό είναι να θυμόμαστε ότι ομιλούνται δύο γλώσσες.
Η γλώσσα των απαιτήσεων κι όσων λέγονται με υπονοούμενα.
Προτιμώ να αγνοώ την πρώτη και να μιλώ τη δεύτερη.
Η ομάδα του πρίγκιπα λέει "Θέλουμε να είστε ευτυχισμένη.
Εξασφαλισμένη.
Απλώς θέλουμε να γίνει ήσυχα κι ιδιωτικά.
Και
αξιοπρεπώς".
Σε κυνηγάω απ' τον Κόμβο 14.
-Κυρία Πάρκερ Μπόουλς, χαίρομαι. -Καμίλα.
Δες τι βρήκα στο πάρκινγκ.
Υψηλότατε.
Όπου πάω, όλοι μου λένε να σε προσλάβω αμέσως
και πόση διαφορά θα έκανες στις ζωές και των δύο μας.
Η κα Πάρκερ Μπόουλς ήταν πολύ εκδηλωτική.
Το πρωί με πήρε ο Τζον Γουέικχαμ,
μου είπε ότι ήσουν χρησιμότατος στην Επιτροπή Καταγγελιών.
Πολύ ευγενικό. Δεν έχω ξεχωριστές δυνάμεις.
Απλώς διαβάζω εφημερίδες και βλέπω τηλεόραση όπως όλοι.
Αλλά τώρα πιστεύω ότι είστε σ' ένα σημείο καμπής.
Το ότι θεωρήθηκε προδοσία
η συνέντευξη της πριγκίπισσας ίσως καταλήξει υπέρ σας.
Πώς;
Αν φανείτε το ακριβώς αντίθετο.
Η λογική πλευρά.
Σταθερός, κατασταλαγμένος, ώριμος.
Μα πρέπει πρώτα να βγει το διαζύγιο.
Αλλιώς, δεν θα διατηρήσετε τον σεβασμό της χώρας.
-Συμφωνώ. -Μιλήστε στους δικηγόρους.
Πείτε τους να καταλήξουν σε γενναιόδωρη συμφωνία.
Δείξτε ανωτερότητα, τελειώστε το, και μετά θα εστιαστούμε σ' εσάς
και θα αρχίσουμε να εμφανίζουμε δημοσίως την κα Πάρκερ Μπόουλς.
Γνωριστήκαμε όταν ήρθε να δουλέψει στο οδοντιατρείο μου.
Δεν είχα ποτέ σταθερότητα στη ζωή μου.
Όταν εξέφρασε ενδιαφέρον ο Μαρκ,
κολακεύτηκα.
Αρχίσαμε να βγαίνουμε.
Πάντα ήθελα παιδιά. Απλώς δεν είχα βρει την κατάλληλη.
Όταν γονάτισε,
φαντάστηκα να το λέω στη μαμά.
Πάντα γκρίνιαζε για τις αποτυχημένες σχέσεις μου.
"Με ποιον είσαι πάλι;", έλεγε.
"Αξίζει να μάθω το όνομά του;"
Και σκέφτηκα "Τώρα θα δει".
Το πρότεινα αμέσως.
-Δεν είχαμε ξαναμιλήσει για παιδιά. -Αρνήθηκε.
Ήμουν μόλις 24.
Είπα να δώσει χρόνο.
Άρχισε να βγαίνει. Αρχικά, μια δυο φορές τη βδομάδα.
Δεν με πείραζε.
Αλήθεια; Δεν νομίζω.
Μετά όλο και πιο πολύ.
Ξενυχτούσε, με περίμενε.
Με απέφευγες.
Λες κι ήταν γονιός.
-Άρχισα να αγχώνομαι. -Σαν αστυνομικός.
Κρυφάκουγε τα τηλεφωνήματα, διάβαζε την αλληλογραφία μου.
Εγώ ήθελα μόνο να κάνουμε οικογένεια.
Το ζευγάρι 23.
Υπόθεση υπ' αριθμόν 1.044 του '96.
Τέρνερ και Τέρνερ.
Ευχαριστώ.
Δεν άντεχα.
Αυτός ο έλεγχός του ήταν ασφυκτικός.
Δεν υπάρχουν άνθρωποι που δεν είναι για γάμο;
Εσύ σίγουρα δεν είσαι.
Θέλει κανείς να διατάξει αποδείξεις
για την επικείμενη απόφαση
ή να καταθέσει σχετικά με το κόστος;
Όχι, κύριε.
Καλώς, ανακοινώνω την απόφαση διαζυγίου
σύμφωνα με τα αντίστοιχα πιστοποιητικά περιφερειακών δικαστών.
Επόμενοι, παρακαλώ.
Ο πρωθυπουργός, Μεγαλειοτάτη.
Μεγαλειοτάτη.
Διακρίνω μια ευχάριστη διάθεση σήμερα.
Με χαρά αναφέρω ότι υπήρξε πρόοδος
στις διαπραγματεύσεις του πριγκιπικού ζεύγους.
Μπράβο.
Πώς το καταφέρατε;
Μακάρι να έπαιρνα τα εύσημα.
Η πρόοδος σημειώθηκε χάρη στον πρίγκιπα της Ουαλίας,
που φαίνεται ότι θεώρησε επείγον να λήξει το θέμα.
Πρόσφερε περίπου 17 εκατομμύρια εφάπαξ
και ένα ετήσιο επίδομα 400.000 στερλινών,
απ' το οποίο θα χρηματοδοτείται το γραφείο της
και τα ταξίδια.
Ποια είναι τα επόμενα βήματα;
Μια κοινή δήλωση απ' τους δικηγόρους
και μία απ' το Παλάτι του Μπάκιγχαμ.
Θα κατατεθεί μια προσωρινή απόφαση,
κι η τελική ακρόαση θα λάβει χώρα σε κανονικό δικαστήριο.
Η ίδια διαδικασία με τα χιλιάδες διαζύγια πριν και μετά απ' αυτό.
Πολύ λυπηρό.
Ο μεγαλύτερος, πιο διάσημος γάμος στα χρονικά.
Και μετά αυτό.
Αν είμαστε ικανοποιημένοι με το προσχέδιο,
θα το στείλουμε να το ελέγξει κι η πριγκίπισσα.
Θεωρήσαμε ότι πρέπει να 'ναι σύντομη.
Επιβεβαιώνει την κοινή επιμέλεια
και κάνει νύξη για τον μελλοντικό ρόλο του πρίγκιπα ως ξεχωριστό θέμα.
Ορίστε, κύριε.
…το ίδιο, μα πρέπει να διασφαλιστεί ότι τα πράγματα θα 'ναι ίσα.
Υπογράψτε εδώ, παρακαλώ.
ΚΑΡΟΛΟΣ 9/7/96
ΝΤΑΪΑΝΑ 10/7/96
Εμπρός.
Σας ζητά η Αυτής Μεγαλειότητα.
Ευχαριστώ.
Μητέρα.
Απ' ό,τι κατάλαβα, τελείωσε.
Ναι.
Ελπίζω, αν όχι χαρούμενος, να είσαι ανακουφισμένος.
Δεν ξέρω πώς νιώθω. Νιώθω…
Σίγουρα όχι ανακούφιση.
Προέβην στις απαραίτητες διευθετήσεις.
Το ποσό για την Νταϊάνα θα παρθεί απ' το δουκάτο του Λάνκαστερ.
Ευχαριστώ.
Είναι καλό για τα αγόρια που τελείωσε η έχθρα.
Ναι.
Ούτε για την Νταϊάνα θα ήταν εύκολο.
Όχι.
Ευχαριστώ.
-Άλλαξαν οι πίνακες; -Πολλά άλλαξαν εδώ.
Γιατί ήρθες;
Για να πάρεις κι άλλα έπιπλα;
Να με ενημερώσεις για αλλαγές τελευταίας στιγμής;
Ειλικρινά, δεν ξέρω γιατί ήρθα.
Το μόνο που ξέρω
είναι ότι μπήκα στο αμάξι, κι ήρθε μόνο του εδώ.
Αν το ήξερα, θα φορούσα φόρεμα εκδίκησης.
Δεν φοράς ένα κάθε μέρα απ' όταν χωρίσαμε;
Έτσι φαινόταν στις εφημερίδες.
Αν έχει σημασία, έτσι είσαι ακόμα πιο όμορφη.
Ένα χάλι;
Φυσική.
Σταμάτα.
Κι ακόμα κοκκινίζεις. Όπως την πρώτη φορά.
Μόνο μαζί σου. Εκνευριστικό.
Κάθε φορά που λες κάτι ευγενικό.
Δεν το έκανα αρκετά, έτσι;
Δεν σου μιλούσα όμορφα.
Όχι.
Το διαζύγιο φαίνεται ότι σου πάει.
Μάλλον σ' εσένα.
Πήρες επιτέλους όσα ήθελες.
Κανένας άντρας με αποτυχημένο γάμο δεν θα έχει ποτέ όσα θέλει.
Θα 'ναι για πάντα
σαν βάζο με μια ρωγμή.
Έλα τώρα.
Δεν με αφορά, αλλά…
έμαθα ότι βρήκες κάποιον.
Μάλλον πάει αυτό. Δυστυχώς.
Τον τρόμαξα. Τον καημένο.
Λυπάμαι.
Πώς είναι;
-Σαν χαρτόνι. -Είναι μήνες εκεί.
Πεινάς;
Λιγάκι.
Θα δω αν έχει κάτι στην κουζίνα.
Εντάξει.
Θυμάσαι πού είναι;
Η κουζίνα;
Τι λες; Έζησα πολλά ευτυχισμένα χρόνια εδώ.
Από εδώ είναι.
Αλήθεια;
Και δεν ήσουν ποτέ ευτυχισμένος.
Ήμουν, για πέντε χρόνια.
Ποτέ.
Εσύ για πόσο θα έλεγες;
Έναν χρόνο το πολύ.
Ανοησίες.
Χωρίσαμε πια, οπότε ποιος νοιάζεται;
Λοιπόν, έχω αυγά, μανιτάρια.
Άρχισα να τρώω κρεμμύδια τώρα που έφυγες. Ζαμπόν.
-Μπορώ να φτιάξω ομελέτα. -Τέλεια.
Αμάν.
Δεν γίνεται.
Μου αφήνει σημειώσεις ο Ντάρεν.
Σε αυτοκόλλητα, με οδηγίες.
Μάλιστα.
Τέλος πάντων. Άλλαξε το μενού.
Θα φάμε αυγά σκραμπλ.
-Φτάνει; -Ναι. Τέλεια.
Γιατί δεν τρώμε συνέχεια αυγά σκραμπλ;
Γιατί δεν τρώγαμε ποτέ στην κουζίνα;
Είναι ωραία.
Πολλά θα μπορούσαμε να κάνουμε αλλιώς.
Τη δεύτερη φορά.
Εντάξει.
Τώρα που είμαστε εδώ,
μια ανασκόπηση του γάμου.
Έναν έλεγχο.
Χωρίς επικρίσεις, χωρίς διαφωνίες, απλώς…
Ας τα πούμε ευθέως.
Μια νεκροψία.
Μην το λες αυτό.
Γιατί; Ο γάμος πέθανε.
Υπογράψαμε το πιστοποιητικό θανάτου. Νεκροψία είναι.
Δεν το είχαμε ξανακάνει,
γιατί δεν σε ενδιέφερε να περνάς χρόνο μαζί μου.
-Φρόντιζες να είμαστε με άλλους. -Επειδή ήσουν απόμακρη.
Ήσουν πολύ ντροπαλή.
Νόμιζα ότι θα βοηθούσε η παρέα.
Ναι, αλλά ήταν πάντα παρέα για σένα.
Ποτέ για μένα.
Και θα έβγαινα απ' το καβούκι μου.
Χρειαζόμουν μόνο την αυτοπεποίθηση της αγάπης σου.
Εντάξει. Εγώ φταίω.
Μα ούτε εσύ το έκανες πιο εύκολο.
Όχι.
Ήμουν δύσκολη.
Ήμουν πληγωμένη.
Κι ήθελα προσοχή.
Την πήρες σίγουρα.
Και λυπάμαι αν το εξέλαβες ως προσωπική επίθεση.
Σ' ευχαριστώ.
Κι εγώ λυπάμαι.
Για όλα.
Πιεστήκαμε πολύ κι οι δύο.
Κι ήμασταν νέοι.
Εγώ ήμουν. Εσύ δεν ήσουν νέος ούτε όταν ήσουν νέος.
Συγγνώμη, ακούστηκε πιο κακό απ' όσο ήθελα.
Ίσως να μην το κάνουμε. Είναι λυπηρό.
Ξέρεις ότι υπήρχε πάντα αγάπη, έτσι;
Ναι.
Και σεβασμός.
Κατά κάποιον τρόπο, ταιριάζαμε.
Απόλυτα.
Αυτό ήταν το θέμα. Όλοι θεωρούσαν ότι ταιριάζαμε απόλυτα.
Δεν είχαμε την τέλεια αγάπη. Γιατί την είχες ήδη με άλλη.
Να ζητήσω μια χάρη;
Να λέμε το όνομά της;
Σήμερα.
Καμίλα.
Σ' ευχαριστώ.
Δεν είχα ποτέ ελπίδα.
Ούτε η Καμίλα.
Όλοι ήθελαν
το δικό μας παραμύθι.
Ήταν για λίγο παραμύθι, έτσι;
Πώς τους απογοητεύσαμε όλους έτσι;
Τρωγόμασταν δημοσίως.
Τα βάζαμε ο ένας με τον άλλον με φρικτό τρόπο.
Είπες στη συνέντευξη
ότι δεν κάνω για βασιλιάς, ενώ ήξερες πόσο θα με επηρεάσει.
Εννοούσα ότι αν γίνεις βασιλιάς, δεν θα κάνεις άλλα πράγματα.
Που θα σε έκαναν ευτυχισμένο.
Που θα σου ταίριαζαν περισσότερο.
-Δεν μου ταιριάζει η βασιλεία; -Δεν είπα αυτό.
Γι' αυτό γεννήθηκα.
Δεν νομίζω ότι έχω ακούσει ποτέ κάτι πιο κεκαλυμμένα άσπλαχνο.
Διαστρεβλώνεις τα λόγια μου. Μη.
Το είπες και για τον γιο μας.
Θα προτιμούσες να μην ήταν διάδοχος.
Όπως κάθε στοργική μητέρα.
Αυτό που υπέστης είναι τρελό.
Η αναμονή να συμβεί. Η προσμονή.
Δες πόσο δυστύχησες.
Δεν δυστύχησα λόγω της αναμονής,
μα απ' τον γάμο με κάποια που ήθελε να με καταστρέψει!
Να χαρείς.
Γιατί μπήκες στην οικογένεια αν ένιωθες έτσι;
Δεν παντρεύτηκα την οικογένεια.
Εσένα παντρεύτηκα, γιατί σ' αγάπησα.
Και γέννησα έναν γιο για να αποκτήσουμε οικογένεια.
Όχι έναν εν αναμονή μονάρχη.
Μπορώ να σε ρωτήσω το ίδιο.
Γιατί με παντρεύτηκες;
Γιατί δεν είχα επιλογή.
Τους γονείς μου ρώτα.
Ήξεραν ότι αγαπούσα άλλη.
Ορίστε.
Ίσως ήξεραν επίσης…
ότι μια νεότερη, πιο δημοφιλής σύζυγος θα σε βοηθούσε να πετύχεις.
Δεν ξέρω πόσο δημοφιλής είναι τώρα που ξέρουν ποια είναι.
Η δημοφιλία μου μεταφέρθηκε στον Γουίλιαμ.
Που όλοι θα τον ήθελαν βασιλιά, εν αντιθέσει μ' εσένα.
Ήρθα σήμερα εδώ
γεμάτος ενοχές κι αβεβαιότητα.
Λυπημένος για όσα έχασε η χώρα,
μετανιωμένος για όσο έφταιξα.
Αλλά φεύγω απελευθερωμένος.
Και πιο βέβαιος από ποτέ ότι αν φύγεις απ' τη ζωή μου
κι από την οικογένεια, θα βρούμε την ευτυχία
και τη σταθερότητα που μας έλειπε επί 16 χρόνια.
Ευχαριστώ.
Ζευγάρι 31.
Υπόθεση υπ' αριθμόν 5.029 του '96,
ο πρίγκιπας της Ουαλίας
κι η πριγκίπισσα της Ουαλίας.
Απ' ό,τι φαίνεται, έζησαν δύο χρόνια χώρια
πριν από την αίτηση,
κι ο εναγόμενος συμφωνεί με την έκδοση της απόφασης διαζυγίου.
Θέλει κανείς να διατάξει αποδείξεις
για την επικείμενη απόφαση
ή να καταθέσει σχετικά με το κόστος;
Πολύ καλά.
Ανακοινώνω την απόφαση διαζυγίου
σύμφωνα με τα αντίστοιχα πιστοποιητικά περιφερειακών δικαστών.
Να αδειάσει η αίθουσα, παρακαλώ. Ευχαριστώ.
ΚΕΝΤΡΙΚΟ ΔΙΚΑΣΤΗΡΙΟ ΤΜΗΜΑ ΟΙΚΟΓΕΝΕΙΑΚΩΝ ΥΠΟΘΕΣΕΩΝ
ΠΑΛΑΤΙ ΤΟΥ ΚΕΝΣΙΝΓΚΤΟΝ
Κάποιοι λένε ότι η μοναρχία δεν ταιριάζει στη σύγχρονη Βρετανία.
Προφανώς, πολλοί διαφωνούν.
Κι έτσι, βγαίνουν στη λιακάδα, υπό τις καμπάνες και σε κλίμα χαράς,
καθώς ένα κύμα στοργής και περηφάνιας ρέει απ' τον κόσμο.
Η λεωφόρος Μολ γεμίζει κόσμο όπως το θερμόμετρο υδράργυρο.
Ποιος αμφιβάλλει για την αγάπη
που νιώθει και μοιράζεται το ζευγάρι;
Τόσο δυνατή, που για μια μέρα,
όλη η χώρα ξεχνά τα προβλήματα κι ενώνεται για να του ευχηθεί.
Υποτιτλισμός: Νότα Μουζάκη